
OBRAZLOŽENJE  IZVJEŠTAJA O POLUGODIŠNJEM IZVRŠENJU FINANCIJSKOG PLANA OSNOVNE ŠKOLE JOSIPA KOZARCA, VINKOVCI ZA 2026. GODINU

Obrazloženje općeg dijela polugodišnjeg izvještaja o izvršenju financijskog plana za 2026. godinu
Sažetak računa prihoda i rashoda i računa financiranja
Financijski plan Osnovne škole Josipa Kozarca, Vinkovci za 2026. godinu realiziran je u skladu s planiranim aktivnostima i dinamikom ostvarivanja prihoda i izvršenja rashoda.
Ukupno planirani prihodi za 2026. godinu iznose 2.394.760,09 eur. Ukupno ostvareni prihodi do 30.06.2026 iznose 1.029.505,90 eur, što predstavlja 42,99 % u odnosu na tekući plan za 2026. godinu. U odnosu na prethodnu godinu, prihodi su veći za 9,92 %  što je rezultat povećanja osnovice plaće u 2026. godini. 
Ukupni rashodi s 30.06.2026 iznose 1.021.743,07 eur, što je 42,50 % tekućeg plana. Ukupni rashodi su na razini od 92,85 % u odnosu na isto razdoblje 2025. godine.
Izvještaj o prihodima  i rashodima prema ekonomskoj klasifikaciji 
Pomoći proračunskim korisnicima iz proračuna koji im nije nadležan – 636 ostvarene su u iznosu 896.330,77 eur što je 41,92 % ukupnog plana i 8,43 % povećanje u odnosu na isto razdoblje 2025. godine. Pomoći uključuju plaće, prijevoz i materijalna prava zaposlenika, prehranu učenika, te kapitalne pomoći na nabavu udžbenika.
Prijenosi između proračunskih korisnika istog proračuna – 639 ostvareni su u iznosu 44.933,96 eur što je 46,34 % plana ali i povećanje od 42,55 % u odnosu na isto razdoblje prethodne 2025. godine. Odnose se na plaće pomoćnika u nastavi i školsku shemu. 
Prihodi po posebnim  propisima – 652 planirani su u iznosu 575,00 eur, a odnose se na pokriće troškova popravaka tableta. U izvještajnom razdoblju ostvarenje je 0,00 eur.
Donacije od pravnih i fizičkih osoba izvan općeg proračuna - 663 ostvarene su iznosu 2.075,12 eur što je 54,51 % plana i povećanje od 185,36 % u odnosu na isto razdoblje u 2025. godine, a uključuju donacije za pokriće troškova putovanja učitelja, te donacije HŠSS i SŠSD VSŽ.
Prihodi iz nadležnog proračuna za financiranje redovne djelatnosti – 671 ostvareni su u iznosu 82.648,73 eur što je 59,70 % plana i povećanje od 12,87 % u odnosu na isto razdoblje 2025.godine.
Prihodi od pruženih usluga -  6615 iznose 3.517,32 eur što je 21,82 % manje nego 2025. zbog manjeg broja sklopljenih ugovora i kraćeg razdoblja korištenja najma dvorane od strane sportskih klubova.
Ostvareni rashodi poslovanja iznose 1.005.972, 90 eur što je 42,50 % plana i smanjenje od 7,36 % u odnosu na 2025. godinu. Rashodi za nabavu nefinancijske imovine 15.770,17 eur odnosno 47,05 % plana i 8,53 % više nego 2025. godine.
Izvještaj o prihodima  i rashodima prema izvorima financiranja
Ostvareni Opći prihodi i primici -11 iznose 34.112,39 eur, odnosno 52,34 % plana. U odnosu na 2025. godinu indeks iznosi 580,55 % zbog izmjene izvora financiranja. Naime, u 2025.godini su na izvorima 121 knjiženi prihodi 6711 za opće materijalne troškove i tekuće investicijsko održavanje, a isto se u 2026. dijeli na  dva izvora i to 1.1.2 Opći prihodi i primici (nenamjenski) – PK i 5.0.112 Pomoći iz fonda izravnanja decentralizirana funkcija OŠ-PK.
Rashodi iz izvora -11 izvršeni su u iznosu od 34.311,23 eur, odnosno 54,47% plana, što također ukazuje na nešto veće izvršenje rashoda u odnosu na ostvarene prihode

Vlastiti prihodi - 31 ostvareni su u iznosu 3.517,32 eur, što je 58,14 % u odnosu na plan. 
Rashodi financirani iz vlastitih prihoda izvršeni su u iznosu od 1.919,52 eur, odnosno 15,84% plana, što ukazuje na djelomično korištenje ranije ostvarenih prihoda i prenesenih viškova.
Prihodi za posebne namjene- 43 nisu ostvareni u 2026. godini, niti su evidentirani rashodi po ovoj osnovi, iako su bili planirani u manjem iznosu.
Najznačajniji izvor financiranja čine Pomoći -5 koje su ostvarene u iznosu od 989.801,07 eur, odnosno 42,62 % plana, te čine najveći udio u ukupnim prihodima. 
Unutar ove skupine Pomoći iz državnog proračuna – 50 iznose 951.277,85 eur ( 42,55 % plana). 
Sredstva iz Europskog poljoprivrednog jamstvenog fonda (RAGF) – 54  ostvarena u iznosu od 3.063,90 eur ( 58,64 % plana).  
Prihodi iz izvora Fondovi EU – 56 iznose 35.459,32 eur ( 45,69 % plana). Novi izvori financiranja 54 i 56 koriste se od početka 2026. godine, a odnos se na Pomoćnike u nastavi i školsku shemu.
Rashodi financirani iz ovih izvora izvršeni su u iznosu od 945.026,82 eur, odnosno 40,69 % plana.
Donacije – 61 su ostvarene u iznosu od 2.075,12 EUR, što je 54,51 % plana, a realizirane su u iznosu 2.015,12  eur odnosno 52,93 % plana. Uključuju donacije od trgovačkih društava i neprofitnih organizacija (HŠSS i SŠSD VSŽ) za službena putovanja i financiranje školskih sportskih natjecanja. 


Obrazloženje prenesenog manjka/viška iz prethodne godine i viška/manjka za prijenos u slijedeće razdoblje
Škola u 2026. godinu ulazi s manjkom prihoda od 144.912,59 eur. Navedeni manjak odnosi se na plaće i materijalna prava zaposlenika za 12/2025, plaće pomoćnika u nastavi 12/2025, prehranu učenika 12/2025, te materijalne troškove za 12/2025. Prihodi za pokriće navedenih rashoda ostvareni su u siječnju 2026.

U izvještajnom razdoblju izvršen je ispravak rezultata poslovanja u iznosu 1.923,00 eur za povrat sredstava u MZOM za neutrošena sredstva za nabavku dijagnostičkih instrumenata.
U izvještajnom razdoblju ostvaren je manjak prihoda poslovanja 137.149,76 eur  i višak od 7.762,83 eur. Navedeni manjak odnosi se na plaće i materijalna prava 06/2026, plaće pomoćnika u nastavi 06/2026 i materijalne troškove za 06/206. 
Obrazloženje posebnog dijela godišnjeg izvještaja o izvršenju financijskog plana za 2026. godinu
Financijski plan izvršava se u skladu za zadanim financijskim planom za 2026. godinu, a koji su nužni za održavanje redovnog poslovanja škole i provođenje aktivnosti iz godišnjeg plana i programa Škole. 

Program 1136 Kapitalna ulaganja u opremu i infrastrukturu gradskih škola 

K100117 Kapitalno ulaganje u osnovno školstvo uključuje nabavu lektire, računala, uredske opreme i namještaja, komunikacijske i druge opreme, a sve u cilju poboljšanja uvjeta obrazovanja.

Program 1137 Redovita djelatnost osnovnih škola uključuje:

Aktivnost A100208 Stručno, administrativno i tehničko osoblje koja obuhvaća rashode za zaposlene iz državnog proračuna,
Aktivnost A100209 Tekuće i investicijsko održavanje,
Aktivnost  A100210 Opći poslovi ustanova osnovnog školstva za financiranje redovnih rashoda škole iz nadležnog proračuna
Aktivnost A100211 Školska prehrana
Aktivnost A100248 Medni dan za podjelu meda učenicima prvog razreda                                                   
Aktivnost A100276 Pomoćnik u nastavi 2024/2027 osigurava se pomoć u nastavi učenicima s teškoćama u razvoju. Uključuje troškove plaća, božićnice, uskrsnice, dara za djecu, regresa, prijevoza i službenih putovanja.        
Aktivnost A100278 Shema školskog voća 2025/2026 
A10279 Shema školskog voća 2026/2027  kojom se podupiru zdrave prehrambene navike djece kroz nabavu svježeg voća i mlijeka.

Ciljevi i pokazatelji uspješnosti

Ulaganjem u opremu za nastavu, postižu se bolji rezultati i motiviranosti učenika i nastavnika. Ukupna ulaganja do 30.06. 2026. u nefinancijsku imovinu iznosila su 15.770,17 eur kako slijedi
Konto 42261 - Sportska oprema 1.172,20 eur
Konto 42273 – Oprema 14.565,00 eur
Konto 42411- Knjige 32,97 eur

Projekt „Snaga znanja“ ukupne vrijednosti 1.330,78 eur uspješno je realiziran nabavkom sportske opreme.

Realizirano je i planirano opremanje škole garderobnim ormarićima za sve učenike. Ciljana vrijednost jest daljnje ulaganje u opremanje i uređenje učionica.

Posebni izvještaji o polugodišnjem izvještaju o izvršenju financijskog plana za 2026.g.

Škola nije zadužena na domaćem niti na stranom tržištu novca i kapitala.

